JTS-UPA-ZIGA วิ่ง! รับข่าว “ไบแนนซ์” สะสมเงิน 1 พันล้านเหรียญ เข้ากองทุนฟื้นฟูคริปโต
JTS-UPA-ZIGA กอดคอบวกแรง รับข่าว “Binance” กระดานเทรดคริปโตยักษ์ใหญ่ระดับโลกตั้งเป้าที่จะสะสมเงิน 1 พันล้านดอลลาร์ในกองทุนฟื้นฟูอุตสาหกรรมคริปโต
JTS-UPA-ZIGA กอดคอบวกแรง รับข่าว “Binance” กระดานเทรดคริปโตยักษ์ใหญ่ระดับโลกตั้งเป้าที่จะสะสมเงิน 1 พันล้านดอลลาร์ในกองทุนฟื้นฟูอุตสาหกรรมคริปโต
25 พ.ย. 2565

ผู้สื่อข่าวรายงานว่า วันนี้ (25 พ.ย. 65) ณ เวลา 11:12 น. กลุ่มขุดเหมืองคริปโตเคอร์เรนซีปรับตัวขึ้นรับข่าว Binance กระดานเทรดคริปโตยักษ์ใหญ่ระดับโลกตั้งเป้าที่จะสะสมเงิน 1 พันล้านดอลลาร์ในกองทุนฟื้นฟูอุตสาหกรรมคริปโตเพื่อรองรับการล่มสลายของบริษัทคริปโตที่อาจเกิดขึ้นในอนาคต นำโดย บริษัท จัสมิน เทคโนโลยี โซลูชั่น จำกัด (มหาชน) หรือ JTS ราคาหุ้นอยู่ที่ 39.50 บาท บวก 8.00 บาท หรือ 25.40% สูงสุดที่ระดับ 40.75 บาท ต่ำสุที่ระดับ 33.00 บาท ด้วยมูลค่าการซื้อขาย 163.68 ล้านบาท
บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA ราคาหุ้นอยู่ที่ 0.20 บาท บวก 0.02 บาท หรือ 11.11% สูงสุดที่ระดับ 0.21 บาท ต่ำสุที่ระดับ 0.18 บาท ด้วยมูลค่าการซื้อขาย 14.21 ล้านบาท
บริษัท ซิก้า อินโนเวชั่น จำกัด (มหาชน) หรือ ZIGA ราคาหุ้นอยู่ที่ 3.84บาท บวก 0.22 บาท หรือ 6.08% สูงสุดที่ระดับ 3.90บาท ต่ำสุที่ระดับ 3.60 บาท ด้วยมูลค่าการซื้อขาย 87.84 ล้านบาท
สำหรับปัจจัยบวกสะท้อนจาก Changpeng Zhao CEO ของ Binance กระดานเทรดคริปโตยักษ์ใหญ่ระดับโลกตั้งเป้าที่จะสะสมเงิน 1 พันล้านดอลลาร์ในกองทุนฟื้นฟูอุตสาหกรรมคริปโตเพื่อรองรับการล่มสลายของบริษัทคริปโตที่อาจเกิดขึ้นในอนาคต
ทั้งนี้ Binance ตั้งใจที่จะจัดสรรเงิน 1 พันล้านดอลลาร์ในกองทุนฟื้นฟูอุตสาหกรรมที่เคยเสนอไปหลังการล่มสลายของกระดานเทรด FTX ในขณะที่ CEO เปิดเผยความตั้งใจในการเสนอราคาครั้งใหม่เพื่อเข้าซื้อ Voyager บริษัทให้กู้ยืมเงินดิจิทัลที่ล้มละลายโดยธุรกิจในสหรัฐฯ